કરજણ ડેમના ઉપરવાસમાંથી 5,021 કયુસેક પાણી આવી રહયું છે જેના કારણે ડેમની સપાટી 109.17 મીટરના રૂલ લેવલને પાર કરીને 109.32 મીટરે પહોંચી છે. કરજણ ડેમના પાણી અત્યારે રૂલ લેવલથી 15 સેમી જેટલા વધી ગયાં છે. ડેમ 70 ટકા ભરાઇ ગયો છે. હવે રૂલ લેવલ જાળવવા માટે ગમે ત્યારે દરવાજા ખોલીને કરજણ નદીમાં પાણી છોડવામાં આવશે. હજુ ત્રણ દિવસની આગાહી હવામાન વિભાગે આપી છે ત્યારે જો ભારે વરસાદ પડ્યો તો કરજણ ડેમને નુકશાનના થાય એ માટે પાણી છોડવાની નોબત આવે તેમ છે.